CELEX: 32018R0063
Language: ro
Date: 2017-09-26 00:00:00
Title: Regulamentul delegat (UE) 2018/63 al Comisiei din 26 septembrie 2017 de modificare a Regulamentului delegat (UE) 2017/571 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (Text cu relevanță pentru SEE. )

17.1.2018   
               
               
                  RO
               
               
                  Jurnalul Oficial al Uniunii Europene
               
               
                  L 12/2
               
            REGULAMENTUL DELEGAT (UE) 2018/63 AL COMISIEI
      din 26 septembrie 2017
      de modificare a Regulamentului delegat (UE) 2017/571 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 65 alineatul (8) litera (c),
      întrucât:
      
                  (1)
               
               
                  Regulamentul delegat (UE) 2017/571 al Comisiei (2) stabilește cerințele organizatorice pentru furnizorii de servicii de raportare a datelor, inclusiv pentru furnizorii de sisteme centralizate de raportare (CTP) pentru instrumentele de capitaluri proprii. Deoarece dispozițiile care precizează modalitățile de publicare pentru sistemul centralizat de raportare pentru instrumentele care nu sunt capitaluri proprii, cum ar fi obligațiunile, produsele financiare structurate, certificatele de emisii și instrumentele financiare derivate sunt strâns legate de dispozițiile din Regulamentul delegat (UE) 2017/571, este oportun să se precizeze în același regulament delegat și sfera de aplicare a sistemelor centralizate de raportare pentru instrumentele care nu sunt capitaluri proprii, ceea ce presupune modificarea Regulamentului delegat (UE) 2017/571.
               
            
                  (2)
               
               
                  Pentru a stabili un cadru care oferă stimulente comerciale pentru operarea unui sistem centralizat de raportare pentru instrumentele care nu sunt capitaluri proprii, ar trebui să li se permită CTP să opereze un sistem centralizat de raportare care acoperă o singură clasă de active sau mai multe clase de active.
               
            
                  (3)
               
               
                  CTP ar trebui să se asigure că publică informațiile obligatorii privind tranzacțiile care acoperă cel puțin 80 la sută din volumul și numărul total de tranzacții publicate în cursul celor șase luni anterioare, pentru fiecare clasă de active relevantă, de APA și de locurile de tranzacționare. Această abordare garantează că CTP publică informațiile care prezintă importanță din perspectiva utilizatorului, evitând costurile ridicate generate de includerea tuturor informațiilor publicate de toate APA și locurile de tranzacționare.
               
            
                  (4)
               
               
                  CTP ar trebui să aibă la dispoziție suficient timp pentru a atinge ratele de acoperire prevăzute în prezentul regulament, în cazul în care au nevoie să adauge noi locuri de tranzacționare și APA la fluxul lor de date.
               
            
                  (5)
               
               
                  Din motive de coerență și pentru a se asigura buna funcționare a piețelor financiare, este necesar ca dispozițiile legate de CTP care oferă informații privind instrumentele care nu sunt capitaluri proprii și dispozițiile naționale de transpunere a Directivei 2014/65/UE să se aplice de la aceeași dată. Pentru a asigura o tranziție fără dificultăți la noul regim, este necesar ca prima perioadă de determinare a ratelor de acoperire care trebuie atinse de către CTP să acopere perioada care începe la 1 ianuarie 2019.
               
            
                  (6)
               
               
                  Prezentul regulament se bazează pe proiectele de standarde tehnice de reglementare înaintate Comisiei de Autoritatea Europeană pentru Valori Mobiliare și Piețe (ESMA).
               
            
                  (7)
               
               
                  ESMA a efectuat consultări publice privind proiectele de standarde tehnice de reglementare pe care se bazează prezentul regulament și a solicitat punctul de vedere al Grupului părților interesate din domeniul valorilor mobiliare și piețelor, înființat în temeiul articolului 37 din Regulamentul (UE) nr. 1095/2010 al Parlamentului European și al Consiliului (3),
               
            ADOPTĂ PREZENTUL REGULAMENT:
      Articolul 1
      Regulamentul delegat (UE) 2017/571 se modifică după cum urmează:
      
                  1.
               
               
                  Se introduce următorul articol 15a:
                  „Articolul 15a
                  Sfera de acoperire a sistemelor centralizate de raportare pentru obligațiuni, produse financiare structurate, certificate de emisii și instrumente financiare derivate
                  (1)   CTP include în fluxul electronic de date informații privind una sau mai multe dintre următoarele clase de active:
                  
                              (a)
                           
                           
                              obligațiuni, cu excepția mărfurilor tranzacționate la bursă (ETC) și a titlurilor de datorie tranzacționate la bursă (ETN);
                           
                        
                              (b)
                           
                           
                              obligațiuni de tip ETC și ETN;
                           
                        
                              (c)
                           
                           
                              produse financiare structurate;
                           
                        
                              (d)
                           
                           
                              instrumente financiare derivate securitizate;
                           
                        
                              (e)
                           
                           
                              instrumente financiare derivate pe rata dobânzii;
                           
                        
                              (f)
                           
                           
                              instrumente financiare derivate pe cursul de schimb;
                           
                        
                              (g)
                           
                           
                              instrumente financiare derivate pe titluri de capital;
                           
                        
                              (h)
                           
                           
                              instrumentele financiare derivate pe mărfuri;
                           
                        
                              (i)
                           
                           
                              instrumente financiare derivate de credit;
                           
                        
                              (j)
                           
                           
                              contracte pe diferență;
                           
                        
                              (k)
                           
                           
                              instrumente financiare derivate C10;
                           
                        
                              (l)
                           
                           
                              instrumente derivate pe certificate de emisii;
                           
                        
                              (m)
                           
                           
                              certificate de emisii.
                           
                        (2)   CTP include în fluxul electronic de date informațiile făcute publice în temeiul articolelor 10 și 21 din Regulamentul (UE) nr. 600/2014 care ating în același timp următoarele rate de acoperire:
                  
                              (a)
                           
                           
                              numărul de tranzacții publicate de CTP pentru una dintre clasele de active enumerate la alineatul (1) reprezintă cel puțin 80 % din numărul total de tranzacții din clasa de active relevantă publicate în Uniune de către toate APA și toate locurile de tranzacționare în cursul perioadei de evaluare menționate la alineatul (3);
                           
                        
                              (b)
                           
                           
                              volumul tranzacțiilor publicate de CTP pentru una dintre clasele de active enumerate la alineatul (1) reprezintă cel puțin 80 % din volumul total al tranzacțiilor din clasa de active relevantă publicate în Uniune de către toate APA și toate locurile de tranzacționare în cursul perioadei de evaluare menționate la alineatul (3).
                           
                        În sensul literei (b), volumul tranzacțiilor se determină în conformitate cu măsurarea volumului specificată în tabelul 4 din anexa II la Regulamentul delegat (UE) 2017/583 al Comisiei (*1).
                  (3)   CTP evaluează ratele de acoperire prevăzute la alineatul (2) la fiecare șase luni, pe baza datelor care acoperă cele 6 luni anterioare. Perioadele de evaluare încep la datele de 1 ianuarie și, respectiv, 1 iulie în fiecare an. Prima perioadă acoperă primele șase luni ale anului 2019.
                  (4)   CTP se asigură că atinge ratele de acoperire minime prevăzute la alineatul (2) în cel mai scurt timp posibil și, în orice caz, nu mai târziu de:
                  
                              (a)
                           
                           
                              31 ianuarie din anul calendaristic care urmează după perioada de la 1 ianuarie la 30 iunie;
                           
                        
                              (b)
                           
                           
                              31 iulie din anul calendaristic care urmează după perioada de la 1 iulie la 31 decembrie.
                           
                        
                     (*1)  Regulamentul delegat (UE) 2017/583 al Comisiei din 14 iulie 2016 de completare a Regulamentului (UE) nr. 600/2014 al Parlamentului European și al Consiliului privind piețele instrumentelor financiare cu privire la standarde tehnice de reglementare privind cerințele în materie de transparență pentru locurile de tranzacționare și firmele de investiții, în ceea ce privește obligațiunile, produsele financiare structurate, certificatele de emisii și instrumentele financiare derivate (JO L 87, 31.3.2017, p. 229).”"
						
               
            
                  2.
               
               
                  Articolul 21 se înlocuiește cu următorul text:
                  „Articolul 21
                  Intrare în vigoare și aplicare
                  Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
                  Se aplică de la 3 ianuarie 2018.
                  Cu toate acestea, articolul 15a alineatul (4) se aplică de la 1 ianuarie 2019, iar articolul 14 alineatul (2), articolul 15 alineatele (1), (2) și (3) și articolul 20 litera (b) se aplică de la 3 septembrie 2019.”
               
            Articolul 2
      Intrare în vigoare și aplicare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 septembrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 173, 12.6.2014, p. 349.
      
         (2)  Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (JO L 87, 31.3.2017, p. 126).
      
         (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).